**Ko te Fakatokāga e ‘luku fakatasi ei ko vāega katoa o te - Mālō i kilokilōga fesoasoani ki Tino Pasifika i tūlaga o gagana ke lau olaola ‘lei**

A te kilokilōga fesoasoani i vāega katoa o te – Mālō e fakavae ei ko te gasukēga fōu e uiga ki Fakatokāga Gagana Pāsifika, te nei ne faka’pula a tu ne te Minisita mo Tino Pasifika Te na ‘Malu Aupito William Sio i te Pālamene i te aso nei.

“A te fatu tulimanu o Tū mo Aganuku Pāsifika, iloga mo kogākoga i Aotearoa Niu Sila kō olotou Gagana Pāsifika. Mē ko fatumanava o te tūlaga ola ‘lei, “ka e ne sautala mai ne te na ‘Malu Aupito William Sio.

“A lātou ko meaālofa faka te agāga, ka e fakapitoa eiloa ki Aotearoa mo te Lau Pāsifika. Ka e aumai ne lātou se fakamaisēga e ‘sili ‘sala ‘kese ei ka e tafasili te ‘laka a tu ki mua tou kai i loto i kogākoga gālue mo te lau kōloa fenua.

“Te Fakatokāga tē nei e fakasino ei ko te fakamautinoāga a te Mālō ke toe fakafoki mo fakamālosi ko te fakaāogāga o Gagana Pāsifika i loto i Aotearoa Niu Sila, ka e fakapātonu mē i Gagana Pāsifika ka ‘olaola ‘lei ka e ‘fuafua ‘lei mō te tokāgamā’lie mō kautupu gāsolo ki mua ka e maise i tūlaga o te ola ‘lei.”

Te Fakatokāga te nei ka fakatāunūgina i loto i te Pālani Fakagālue o Gagana Pasifika a te Mālō ka e ka fakaatū eiloa ki – vāega kau tino takitatasi mo Pālani Fakagālue Gagana Lau Tino.

Te Minisita Sio ne sautala a ka me ka tai pā levaleva eiloa te kilōga ki te fakatāunūga mo te lagolagogina ō taumafaiga ko nei ki Gagana Pasifika i loto i Lau Tino Pasifika salalau’, ko Minisituli mo vāega kesekese o te Mālō pē nā foki mo lātou e tautonu eiloa ki a lātou a fakamoemoega ko nei.

“Ka e se kilōga o ata tai fakamataku ko sula a ka i lua taki sefulu tausaga ko ‘teka a tu nei mē ko lavaea a tu a te fakaāogāga o Gagana Pāsifika ko gāsolo ifo eiloa ki lalo, ko te lasīga ko tū i tūlaga kā ‘galo a tu kātoa eiloa.

“Ka e sēai fua ko tātou a ka eiloa e fō’lau i te mālaga tē nei, ka e āmanaia nē tātou a lau tino mō ōlotou gagana i te mafolāga o te lalolagi kātoa, ka e aofia fakatasi a tu ei ko lātou tagata whenua o Aotearoa, ko nei foki ko lagona ne latou te ‘au galogalo ka e maise mo se fakamālosīga o papatuāgē o olotou gagana te reo Maori.

“Ka e ko au e naunau toku iloa mē ī ‘tau lasīga o Tātou Malie’lie Tino Pāsifika kae tau fakasolo foki a telēga o gafa ki Maori, ka e e ia tātou te tūsaga kau fakatasi i loto i ‘tou kāiga ke fakamālosi ka e lagolago a tu ki tūpulaga o aso nei – Tūpulaga 6B’s – ke fakamālosi ke laumālie te māfai ō tapani fakatasi i loto i te gagana te reo Maori mō olotou sōloga i gagana Pasifika.”

Te Fakatokāga Gagana Pāsifika 2022 – 2023 a te Mālō ne faka’tapugina i loto i te Pālamene i te aso nei i se Fakamanuiāga i loto i Tū mo Aganuku ka e ne kau fakatasi mai ei ko Te na ‘Malu Minisita Sio mo fakameaalofa a tu ei ko Tusitusīga ko nei o te Fakatokāga ki Takitaki o Kau Talavou.

Ka e ne fakapogai mai i fakamoemoega ē tolu ko nei:

* Kē lāvea ka e āmanaia te tāua o Gagana Pasifika i loto i Aotearoa
* Ke fakamālosi ā alatū mo fakatokatokāga mo te ‘taulotōga, fakaakoakōga i loto i gagana Pasifika
* Ka lāvea a tu foki te fakaāogā o gagana Pasifika i tūlaga tafasili te lasi a tu ka e, i loto foki i kogākoga e uke a tu.

“Mē i gagana Pāsifika a tātou ne kope e tāua mo ‘tou tino ka e ko kālaga atu au ki Lau Tino tātou kē sapai fakatasi mai te fakatokāga tē nei ka e ke fesoasoani fakamālosi a ‘tou gagana ke mafai o tapulima fakatasi, fakafiafiagina ka e ke tuku ifo ki lalo i nīsi tūpulaga ko nei e gāsolo mai.

“Ka fai ko lagona a Gagana Pāsifika, e sautalagina, ka e fakafiafiagina, ko Lau Tino Pāsifika e tuputupu ‘lei, ka e ka fai e tuputpu ‘lei a Lau Tino Pāsifika, a Aotearoa ka fai mo lau fenua tafasili te ‘lei a tu mō tatou katoa ko nei i luga. Ka e ko fai mo fenua nofoaki o te lasiga o tatou Tino Pasifika I te lalolagi nei, Niu Sila ko tu me se o kamanata ki te sāpaiga o gagana Pasifika ke olaola ‘lei.”

Ko te iloilōga muamua o gagana i luga i Aotearoa nei, ko te Leo Moana o Aotearoa polotieki ka e te nei foki ne Fakatāpugina fakatasi i tafa o te Fakatokāga o Ganana Pasifika.

Ka e ko avatu ei sē āta mānino o gagana Pāsifika i tūlaga o te fakaāoga mō uiga fakaāsi o tino i kogākoga kesekese, tūpulaga kesekese, mo vāegā tino kesekese.

Te polotieki tē nei ka toe faka’foki mai ki tausga taki faā ke Iloilo te gāsologa ki mua o te Fakatokāga o Ganaga Pāsifika, ka e ka fesoasoani foki ke matemate me ka fakasino ki fea te toe kilōga ki mua i fakatupēga o gagana Pāsifika.

“Ko ne lavea nē tātou i te tūlaga o te Fa’amai ‘Pisi COVID-19 mē i gagana Pāsifika ko te fakavae mō te ‘tau fakaōlaola a ka o gagana Pāsifika i Lau Tino Pāsifika.

“Ko fakaāsīga e taku mai ki a tātou mē kā fai a ‘tou tino e mālosi i loto i olotou gagana, ka e e pe na foki i loto i te gagana Palagi, ka tafasili a tu a lātou i te mālosi ātili a tu i olotou mafaufau, i olotou tū mo aganuku, i loto i taumafaiga i akoakōga ka e māise i loto i tūlaga mau kōloa o te lau fenua” ka e ko sautalaga a Aupito William Sio ko nei.